सेट पर लोग मेरा हाल पूछ रहे थे, सालों बाद खुद बताया सच
Kapil Sharma Show Update - Truth Behind Popular Film Ram Teri Ganga Maili Actress Mandakini's Father Shooting Incident. एक्ट्रेस मंदाकिनी हाल ही में ‘द कपिल शर्मा शो’में पहुंचीं। शो में उनके साथ 80 के दशक की एक्ट्रेस संगीता बिजलानी और वर्षा उसगांवकर भी नजर आईं।
राज कपूर की फिल्म राम तेरी गंगा मैली में गंगा का किरदार निभाने वाली एक्ट्रेस मंदाकिनी हाल ही में ‘द कपिल शर्मा शो’में पहुंचीं। शो में उनके साथ 80 के दशक की एक्ट्रेस संगीता बिजलानी और वर्षा उसगांवकर भी नजर आईं।एक्ट्रेस ने इस दौरान अपनी पर्सनल और प्रोफेशनल लाइफ के बारे में खुलकर बात की। उन्होंने शो पर बरसों से चलते आ रहे उस किस्से को लेकर फैंस का कन्फ्यूजन भी दूर किया, जिसमें कहा जा रहा था रहा था उनके पिता ने उन्हें गोली मार दी थी।
खबर उड़ी थी कि मेरे पिताजी ने मुझे गोली मार दी है
शो के दौरान मंदाकिनी ने अपनी लाइफ से जुड़ा इंटरेस्टिंग किस्सा शेयर किया। उन्होंने बताया कि कैसे फिल्म इंडस्ट्री में उन्हें लेकर अफवाह उड़ चली थी कि उनके पिता जी ने उन्हें गोली मार दी। उन्होंने कहा- एक खबर उड़ी थी कि मेरे पिताजी ने मुझे गोली मार दी है। इसके बाद जब मैं सेट पर पहुंची तो हर कोई मुझसे आकर पूछ रहा था कि क्या मैं ठीक हूं?’
अंदाजा नहीं था लोग मुझसे ये सवाल क्यों पूछ रहे हैं
उन्होंने कहा- ‘मुझे इसका जरा भी अंदाजा नहीं था कि ये सभी लोग मुझे लेकर इतना परेशान क्यों हैं और ऐसा क्यों पूछ रहे हैं। हालांकि, बाद में मुझे उस अफवाह के बारे में चला। हालांकि ये सभी खबरें पूरी तरह से गलत थीं।’
10 दिन तक फिल्म की शूटिंग कर ली थी, अचानक डायरेक्टर गायब हो गए
शो में मंदाकिनी से सवाल किया गया कि राम तेरी गंगा मैली के बाद वो और फिल्मों में क्यों नजर नहीं आईं। इस सवाल का जवाब देते हुए मंदाकिनी ने कहा- ‘इस फिल्म के बाद मुझे कई सारी फिल्मों के ऑफर मिले और कुछ मैंने साइन भी किए। मैंने 10 दिन तक फिल्म की शूटिंग भी कर ली थी, लेकिन अचानक डायरेक्टर कहीं गायब हो गए। मैंने उन्हें ढूंढ़ने की कोशिश भी की। अच्छा था कि मुझे उस फिल्म के लिए एडवांस मैं ही अच्छे पैसे मिल गए थे।’
हिमाचल से हैं मंदाकिनी के पति, शादी के पहले नहीं आती थी हिंदी
मंदाकिनी अपनी पर्सनल लाइफ को लेकर काफी रिजर्व रही हैं। जब कपिल शर्मा ने उनसे उनकी मैरिड लाइफ को लेकर सवाल पूछा तो एक्ट्रेस ने कहा कि उनके पति हिमाचल से हैं।
मंदाकिनी ने कहा- ‘मेरी मां हिमाचल से हैं, तो हम अक्सर ही वहां जाया करते थे। जब हम पहली बार मिले थे, तो उन्हें हिंदी बोलना नहीं आता था। मुझे जो कुछ कहना होता था मैं उनकी मां को बेलती थी और फिर वो उन्हें ट्रांसलेट करके समझाया करती थीं। लेकिन जब हमारी शादी हुई तो उन्होंने धीरे-धीरे हिंदी सीख ली।’
बता दें कि मंदाकिनी आखिरी बार साल 1996 में आई फिल्म जोरदार में नजर आईं थीं।